Modul 3 Velfærdsstatens eksterne udfordringer

Materiale: LSO 4. udgave afsnit 9.5 (s. 12-14) + artiklen <https://nyheder.tv2.dk/business/2024-02-18-vaesentlig-del-af-beskaeftigelsesboom-skyldes-en-gruppe>

På timen anvendes matricepigernes kamp 1 <https://mitcfu.dk/materialeinfo.aspx?mode=2&page=1&pageSize=6&search=titel:%20Montricepigernes%20kamp&orderby=title&SearchID=fd8e6bde-5e78-4a25-8d0d-89f283cd82fb&index=1>

Jeg er desværre syg (nok næppe den store overraskelse oven på min hosten i starten af ugen), så besvar de stillede opgaver på arket parvist eller i grupper af maks. 3. Hver gruppe skal oploade en besvarelse ved timens slutning under elevfeedback med angivelse af alle gruppens medlemmer. God fornøjelse.

**Opgave**: Forklar de **interne udfordringer** for hinanden som repetition – dette behøver I ikke skrive ned igen, men repetér dem mundtligt.



**Eksterne udfordringer:**

**Opgave:** Forklar og skriv ned, hvad der menes med den nedenstående eksterne udfordringer.

* Økonomiske globalisering
* Outsourcing
* Arbejdskraftens frie bevægelighed i EU.
* Hvilke fordele rummer den frie bevægelighed? Med andre ord: hvorfor er den indført? Og hvilke rettigheder bliver man nødt til at give vandrende arbejdstagere for at få dem til at komme til fx Danmark?
* Immigration
	+ Hvad er status her for de ikke-vestlige indvandrere og efterkommere?
	+ Hvorfor er der sket en voldsom vækst i denne gruppes beskæftigelse?
	+ Hvad virker til at fremme beskæftigelsen?

**Opgave**: I skal nu se første afsnit af dokumentaren **Montricepigernes kamp (1), som jeg har lånt ud til jer via cfu, så I bør have fået et link eller lign tilsendt til den mail, der er tilknyttet jer.**

Læg mærke til følgende og skriv ned.

* Årsager til virksomheden Oticon flytter produktionen og lukker fabrikken i Thisted
* Kvindernes uddannelsesniveau
* Hvilke problemer giver lukningen af fabrikken for lokalområdet mv.
* Overvej hvordan kvinderne kan få nyt arbejde:
	+ Individets eget ansvar/realistiske handlemuligheder
	+ Virksomhedens ansvar/tilbud
	+ Velfærdsstatens/kommunens ansvar/tilbud
	+ Andet

**Væsentlig del af beskæftigelsesboom skyldes én gruppe**

 Tv2 18.2.2024

**Ifølge analysen er der kommet historisk mange indvandrere og efterkommere med ikkevestlig baggrund i arbejde.**

Det danske arbejdsmarked er i fremgang. Og en væsentlig del af fremgangen skyldes stigende beskæftigelse blandt indvandrere og efterkommerne med ikkevestlig baggrund.

[S](https://nyheder.tv2.dk/business/2024-02-15-loenningerne-har-ramt-hoejeste-fart-i-15-aar)

Sådan lyder konklusionen af en analyse fra fagorganisationen Lederne, som TV 2 har fået indblik i. Analysen er baseret på Ledernes beregninger af tal fra Danmarks Statistik og Jobindsats.dk.

- Vi har et arbejdsmarked i demografisk modvind. Den arbejdsdygtige gruppe bliver mindre, og derfor er det meget positivt, at der er flere indvandrere i arbejde, siger administrerende direktør for Lederne, Bodil Nordestgaard Ismiris, til TV 2.

Det fremgår af analysen, at der i dag blandt de 15-64-årige er mere end 100.000 flere beskæftigede indvandrere fra ikkevestlige lande end i begyndelsen af 2008.

## Mangel på arbejdskraft driver udviklingen

Udviklingen i beskæftigelsen skal også ses i lyset af, at der er kommet flere indvandrere og efterkommere i befolkningen generelt.

Og det er sket, samtidig med at antallet af beskæftigede personer med dansk oprindelse i samme aldersgruppe er faldet.

Men selvom man korrigerer for den generelle befolkningsudvikling, tegner analysen et klart billede: Der er kommet historisk mange indvandrere og efterkommere med ikkevestlig baggrund i arbejde.

- Det betyder, at den enkelte kan forsørge sin familie og være en god rollemodel for sine børn. Det betyder også i et samfundsmæssigt perspektiv, at flere understøtter velfærdssamfundet, som vi alle er dybt afhængige af, lyder det fra Bodil Nordestgaard Ismiris.

## Potentiale for mange flere i arbejde

Ifølge tallene fra Lederne er der potentiale for, at 37.000 flere ikkevestlige indvandrere kommer i arbejde frem mod 2030.

Det forudsætter, at den andel af ikkevestlige indvandrere, der er i arbejde, vokser sig lige så stor som den andel af etniske danskere, der er i arbejde.

Ifølge analysen er cirka 60 procent af ikkevestlige indvandrere i Danmark i arbejde. Det er en stigning på cirka 10 procentpoint siden 2008. Til sammenligning er cirka 75 procent af etniske danskere i arbejde i dag. Her er stigningen blot to procentpoint siden 2008.

Og det er muligt, at stigningen af indvandrere i arbejde fortsætter. Sådan lyder det fra Sofie Holme Andersen, der er cheføkonom ved Arbejderbevægelsens Erhvervsråd.

Hun pointerer, at det har "meget lille effekt" at skære i folks offentlige ydelser, hvis man vil have dem på arbejdsmarkedet.

Derimod kommer folk i arbejde, fordi der simpelthen mangler arbejdskraft. Arbejdsgivere er derfor villige til at ansætte.

- Når vi skal bruge meget arbejdskraft, kommer det alle grupper i samfundet til gode.

- Vi får skatteindkomster, ingen overførselsindkomster og følelsen af at være en del af samfundet for den enkelte, siger Sofie Holme Andersen til TV 2.

## "Mirakelmiddel for integrationen"

Selvom det ser ud til, at udviklingen kan fortsætte, mener Sofie Holme Andersen, at det er vigtigt at understøtte den positive tendens.

Folk, der allerede er i arbejde, har nemlig bedre mulighed for at blive i arbejde. Det har de især, når samfundsudviklingen på et tidspunkt vender, og der ikke længere er så stor efterspørgsel på arbejdskraft.

Hun fremhæver, at yderligere opkvalificering ved hjælp af uddannelse og kommunernes beskæftigelsesindsatser kan hjælpe folk til at stå bedre efter et muligt beskæftigelsesfald.

Netop beskæftigelsesindsatser har Københavns Kommune satset på.

Særligt sprogindsatser er effektive, lyder det fra beskæftigelses- og integrationsborgmester fra Venstre, Jens-Kristian Lütken, til TV 2. I Københavns Kommune har man indsatsen Jobdansk, hvor borgere lærer sproglige kompetencer, der er rettet mod at kunne varetage specifikke job.

I Københavns Kommune genkender man tendensen med, at flere ikkevestlige indvandrere kommer i job. Ifølge Jens-Kristian Lütken sker det også hurtigere end tidligere, og det er kun godt.

- At have et arbejde er et mirakelmiddel for integrationen, lyder det fra Jens-Kristian Lütken til TV 2.